
RÂNDUIALA SLUJBEI DIN DUMINICA 
ORTODOXIEI 


Sinodul local din Constantinopol care a avut loc în anul 842, întărind hotărârile 
dogmatice ale Sinodului al VII-lea A-toată-lumea, a înfiinţat sărbătorirea anuală a biru- 
inţei Ortodoxiei asupra eresurilor. Sfântul Metodie, Patriarhul Constantinopolului, care 
se afla în fruntea Soborului, a alcătuit în acest scop o rânduială deosebită a Dreptei 
Credinţe. Odată cu răspândirea credinței celei curate a ortodoxiei, această rânduială s-a 
înrădăcinat în întreaga Împărăţie a Răsăritului Creştinesc, iar această pravilă începu să 
se săvârşească pretutindeni în întâia duminică a Postului Mare sub numele de slujba 
«Rânduielii Duminicii Ortodoxie» mai întâi de către arhiereii eparhiilor în catedrale, ca 
apoi, câștigând norodul spre buna învăţătură și înțelepţire, a ajuns a fi săvârşită şi de 
parohiile bisericilor şi de stareţii mănăstirilor. 


Acest text al Sinodiconului este scris la sfârșitul unui manuscris al Faptelor 
Apostolilor, Epistolelor şi Apocalipsei, cu titlul: «Definiţia (Horos) celui de-al 7-lea Sf. 
Sinod». Textul Sinodiconului este scris frumos cu roșu și negru și ne-a parvenit însoțit de 
notația ecfonetică. Textul a fost intenţionat pentru a fi cântat cu solemnitate, așa cum se 
citesc Apostolul sau Evanghelia, şi nu pur și simplu citit. O serie de nume, mai ales cele ale 
lui Simeon Stâlpnicul și Teodor Studitul, au o importanţă deosebită. Cuvintele: «Dumnezeu 
să dea pace împărăției lor. Împărate ceresc, apără-i pe cei pământeşti!» sunt după cât se 
pare, specifice acestui manuscris. Cele 7 paragrafe numerotate sunt numerotate astfel pe 
marginea manuscrisului. 


Datori suntem lui Dumnezeu ca o dată pe an să-l aducem mulțumire în acea zi 
când am redobândit Biserica lui Dumnezeu, s-au dovedit dogmele adevăratei credințe și 
s-au aruncat hulele răutăţii. Urmând ziselor proorocești, învățăturilor apostolice, și înte- 
meindu-ne pe cele din Evanghelii, ne adunăm în această zi de prăznuire. Căci Isaia spune 
că ostroavele vor fi înnoite către Dumnezeu, înțelegând prin ostroave - bisericile nea- 
murilor, prin biserici nu măreţele lăcașuri bisericești, ci plinătatea celor ce cu credinţă și 
evlavie se roagă în ele cu laude și cântări. Apostolul îndeamnă la același lucru, când ne 
poruncește ca «așa şi noi întru înnoirea vieţii să umblăm», şi spunând că «oricare s- 
a făcut întru Hristos, făptură nouă este» - să ne înnoim. Apoi sunt cuvintele Domnului, 
care trebuiesc luate profetic: «Și se făceau atunci înnoirile în Ierusalim, și era iarnă», 
a spus EI. Prin iarnă se înţelege: fie cea duhovnicească (iarna) potrivit căreia neamul 
jidovesc ridică vârtejuri de sete de sânge și turbare împotriva Mântuitorului nostru, fie 
ceea ce tulbură simţurile trupești când se schimbă vremea și se face ger. 


Caci era o iarna cu noi — una îndelungată și grea, şi nu numai un anotimp trecător 
— ci una de mare răutate, răspândind sălbaticie, dar acum a înmugurit nouă întâiul 
anotimp, primăvara darurilor lui Dumnezeu, în care ne-am adunat împreună să aducem 
jerttă de laudă lui Dumnezeu, roada faptelor bune; sau, cum spune mai bine psalmul: 
<Vara și primăvara Tu ai zidit pre ele. Adu-ţi aminte de aceasta»! Pentru vrăjmaşii 


3 GSM OG 0652 OGS2 0652 OGS 2 0652 0652 OGSED 06522 O 


3 


R | 


LO) 


S2Z 


0652 06520652 0652 OGSD OGSD OGSD 0652 0652 0652 0652 OGSED OGSD OGSD 0652 


ŞSeZ 


(0) 


/ 


Pr 


(0) 


ES 


O OGSIO O75S9O C75S0O OSDO VASDO VASDO VASDO 75890 C75S9O C75S0O V75SDO VASDO VSSDO VSSOO S9O C7AS9O 


bl 


PO C7GSDOCZGSDO 7500 C75S0O 7500 7500 C75S0O CPSOO VAOOZA O 


care Îl ocărăsc pre Domnul și în cele din urma defăimează Sfânta Lui slăvire în sfintele 
icoane, înalțându-se cu semeţie în hulele lor, Domnul minunilor îi va zdrobi, și va prăvăli 
la pământ îndrăzneala lor. El nu trece cu vederea glasul celor ce-l striga: «Adu-Ţi 
aminte, Doamne de ocara robilor Tăi, care am sprijinit în sânul meu, a multe limbi. 
Care ocărâră pizmașii Tăi, Doamne, cu care au ocărât schimbarea unsului Tău». 


Căci «unsul» înseamnă cei ce au fost mântuiți prin moartea Sa şi au crezut în 
EI, prin propovăduirea cuvântului și prin închipuirea în icoane. Pentru ca în acest fel 
marea lucrare a iconomiei Sale, împlinită prin Cruce și patimile îndurate și minunile pe 
care le-a lucrat atât înainte cât și după Cruce, este făcută cunoscută celor ce s-au mân- 
tuit. lar pilda patimilor Sale trece la Apostoli și apoi la mucenici, şi coboara prin ei, la 
mărturisitori şi asceţi. 


Aceasta este ocara, cu care pizmașii Domnului au ocărât, cu care au ocărât schim- 
barea unsului Său, pe care o are în vedere Dumnezeul nostru. Inima Sa este plină de 
mângâiere, şi El este înduplecat de rugăciunile Maicii Sale, și ale Apostolilor şi tuturor 
sfinţilor. Căci și ei împărtăşesc ocările ce I S-au adus, și cu EI împreună s-au batjocorit și 
în icoane, așa încât în felul în care au împărtășit cu EI pătimirile cărnii, în acelaşi fel au 
împărtășit cu EI și necinstirea icoanelor. Dumnezeu a lămurit în cele din urmă voia Sa de 
acum şi a făcut încă o dată ceea ce a îndeplinit mai înainte. Caci mai înainte, dupa ce au 
trecut mulţi ani când sfintele icoane au suferit defăimare și rușine, El Și-a recăpatat 
închinarea. Acum, pentru a doua oară, după o scurtă vreme de treizeci de ani de răutate, 
El a redat sufletelor noastre nevrednice slobozirea din defăimare, mântuirea celor ce 
pătimesc, a reînnoit mărturisirea evlaviei, a întărit cinstirea icoanelor, și praznicul ce aduce 
toate aceste daruri mântuitoare. Căci în icoane noi contemplăm patimile învățătorului pen- 
tru mântuirea noastră, Crucea, mormântul, porțile şi încuietorile iadului, luptele muceni- 
cilor, cununile lor, mântuirea însăși, pe care Judecătorul luptei și Dătătorul de premii și de 
cununi a dat-o în mijlocul pământului. Astăzi prăznuim această sfântă zi, şi bucurându-ne 
împreună în psalmi și cântari aducem rugăciuni și ectenii. Cine este Dumnezeu mare ca 
Dumnezeul nostru? Tu eşti Dumnezeu Cel Ce faci minuni! Căci Tu îi ruşinezi pe cei ce 
nu Te slăvesc, şi pe cei ce îndrăznesc cu semeţie să lupte împotriva icoanei Tale îi faci 
fricoşi și îi pui pe goană. Dar aici este mulțumirea către Dumnezeu și izbânda strălucită 
asupra vrăjmașilor credintei; și încă o hotărâre puternică și amănunţită limpezeste aceste 
neînţelegeri și lupte ce au avut loc împotriva iconoclaștilor. Acum când ne sălășluim în 
Ierusalimul cel de sus, în locul de odihnă de după trecerea prin pustie, urmându-i lui 
Moise, şi mai mult, supunându-ne dumnezeieştii porunci, asezăm un stâlp din pietre tari, 
gata să fie scris, este drept și cuviincios ca să înscriem în inimile fraţilor binecuvântările 
ce se cuvin celor ce au păzit Legea si blestemele pe care și le-au atras asupra lor nelegiuiții. 


După săvârşirea Sfintei Liturghii, spre locul obișnuit unde se află arhiereul în 
veșminte, vin din altar arhimandriţii, egumenii, preoții, diaconii, preoții scot icoana 
Mântuitorului şi a Preasfintei Născătoarei de Dumnezeu și le pun pe analogul din 
mijlocul bisericii. De se va întâmpla ca arhiereul să nu fie de faţă la această slujbă (în 
parohiile de mir sau mănăstiri), cuvintele acestuia se rostesc de preot. 'Textul a fost 
intenţionat pentru a fi cântat cu solemnitate, aşa cum se citesc Apostolul sau Evanghelia, 
ȘI nu pur și simplu citit. Începe diaconul: 

Binecuvântează, Stăpâne. 


Arhiereul (sau stareţul): 


Binecuvântat este Dumnezeul nostru, acum și pururea și în 
vecii vecilor! 


Strana: Amin. Impărate ceresc... Sfinte Dumnezeule... (rugăciunile 
începătoare). Doamne miluiește (12 ori). Veniţi să ne închinăm... 


Apoi Psalmul 74 


Mărturisi-ne-vom Ţie, Dumnezeule, mărturisi-ne-vom Ţie 
și vom chema numele Tău, povesti-voi toate minunile Tale. Când 
voi lua vreme, eu dreptatea voi judeca. Topitu-s-au pământul și 
toţi cei ce locuiesc pe dânsul: eu am întărit stâlpii lui. Zis-am 
celor fărădelege, nu faceţi fărădelege şi celor ce greşesc, nu vă 
înălţaţi cornul. Nu vă ridicaţi asupra înălţimii cornul vostru şi nu 
grăiţi împotriva lui Dumnezeu nedreptate. Că nici de la răsărit- 
uri, nici de la apusuri, nici de la munţi pustii. Că Dumnezeu 
judecător este: pe acesta smereșşte şi pe acesta înalţă. Că paharul 
este în mâna Domnului, cu vin neamestecat, plin de amestecătură 
și au abătut din aceasta în aceasta, însă drojdiile lui nu s-au 
deşertat, bea-vor toţi păcătoşii pământului. lar eu mă voi bucu- 
ra în veac, cânta-voi Dumnezeului lui Iacov. Și toate coarnele 
păcătoşilor voi zdrobi și se va înălța cornul dreptului. 


Slavă..., Și acum... Aliluia (trei ori). Apoi diaconul zice ectenia mare: 


Cu pace Domnului să ne rugăm. 


Pentru pacea de sus și pentru mântuirea sufletelor noastre, 
Domnului să ne rugăm. 


Pentru pacea a toată lumea și pentru bunăstarea sfintelor 
lui Dumnezeu Biserici și pentru unirea tuturor, Domnului să ne 
rugăm. 

Pentru sfântă Biserica aceasta şi pentru cei ce cu credinţă, cu 
evlavie și cu frica lui Dumnezeu intră într-însa, Domnului să ne rugăm. 


Pentru Înalt Preasfinţitul Arhiepiscopul şi Mitropolitul nos- 
tru sau Episcopul nostru (N) și pentru cinstita preoţie și întru Hristos 

diaconie și pentru tot clerul și norodul Domnului să ne rugăm. 


Pentru cei binecredincioşi conducători ai României, pen- 
tru sănătatea și mântuirea lor, Domnului să ne rugăm. 


Pentru orașul şi ţara aceasta, pentru toate orașele și satele 
și pentru cei ce cu credinţă viețuiesc într-însele, Domnului să ne 
rugăm. 


Pentru buna întocmire a văzduhului, pentru înbelşugarea 
roadelor pământului și pentru vremi cu pace, Domnului să ne 
rugăm. 


Pentru cei ce călătoresc pre ape, pre pământ, pre uscat şi 
prin aer, pentru cei bolnavi, pentru cei ce se ostenesc, pentru cei 
robiţi și pentru mântuirea lor, Domnului să ne rugăm. 


Pentru ca să caute cu ochi milostiv la sfânta Sa Biserică și 
să o păzească pe ea nevătămată şi nebiruită de eresuri și de 
credinţe deșarte, și cu pacea Sa să o îngrădească, Domnului să ne 
rugăm. 


Pentru ca să potolească dezbinările ei și cu puterea Sfântu- 
lui Duh să îi întoarcă pe toţi care s-au abătut de la cunoştinţa 
adevărului și să îi numere cu turma Sa aleasă, Domnului să ne 
rugăm. 


Pentru ca să lumineze cu lumina înțelepciunii Dumnezeiești 
cugetele care s-au întunecat cu necredinţa, iar pe credincioșii săi 
să-i întărească și neclintiţi în ortodoxie să-i păzească, Domnului 
să ne rugăm. 

Pentru ca să se izbăvească ei și noi de tot necazul, mânia, 
primejdia și nevoia, Domnului să ne rugăm. 

Apără, mântuieşte, miluiește și ne păzeşte pre noi, 

9 
Dumnezeule, cu darul Tău. 
Pre Preasfânta, curata, prea binecuvântata, slăvita, stăpâna 


noastră de Dumnezeu Născătoarea şi pururea Fecioara Maria, 
cu toţi sfinţii pomenind-o. 

Pre noi înşine și unul pre altul, și toată viaţa noastră lui 
Hristos Dumnezeu să o dăm. 


Ecfonis: Că Ţie se cuvine toată slava, cinstea și închinăciunea, 
Tatălui și Fiului şi Sfântului Duh, acum şi pururea și în vecii 
vecilor. Amin. 


Apoi: Dumnezeu este Domnul, și S-au arătat nouă... glasul 4 


Mulţumiţi fiind noi, nevrednicii, robii Tăi, Doamne, pentru 
binefacerile Tale cele mari, ce ni s-au făcut nouă, slăvindu-Te Te 
lăudăm, bine Te cuvântăm, mulțumim, cântăm şi preaslăvim a 
Ta bună milostivire, şi ca niște robi cu dragoste strigăm Ţie: 
Făcătorule de bine, Mântuitorul nostru, slavă Ţie. 


Slavă..., glasul al-3-lea 


De binefacerile Tale și de daruri, învrednicindu-ne în dar 
ca niște robi netrebnici Stăpâne, alergând cu osârdie către Tine, 
mulțumire după putere Îţi aducem și slăvindu-Te pe Tine, ca pe 
Făcătorul de bine și Ziditorul strigăm: Slavă Tie, preaîndurate 
Dumnezeule. 


Și acum..., glasul al-4-lea 


Precum a înălțimii de sus podoabă, și pe cea de jos frumuseţe 
ai arătat- o sfintei sălășluiri a slavei Tale, Doamne, întăreşte-o pe 
aceasta în vecii vecilor şi primeşte pentru Născătoarea de Dum- 
nezeu, rugăciunile noastre pe care neîncetat Ţie ţi le aducem, 
Viaţă și Înviere a tuturor! 


Diaconul: Să luăm aminte! Arhiereul: Pace tuturor! Citeţul: Și duhu- 


lui tău! Diaconul: Cu înţelepciune, să luăm aminte! Prochimen, glas al 4-lea: 


Răsădiţi fiind în casa Domnului, în curţile Domnului Dumnezeului 
nostru vor înflori. 


Suh: Veselise-va dreptul de Domnul și va nădăjdui întru El. 

APOSTOLUL (cap. 16, stih.: 17-20) 
Din Epistola către Romani a sfântului apostol Pavel, citire! 


Fraţilor, vă îndemn să vă păziţi de cei ce fac împerecheri şi 
sminteli împotriva învăţăturii, care voi v-aţi învăţat; și vă feriţi 
de ei. Că unii ca aceia Domnului nostru lisus Hristos nu slujesc, 
ci pântecelui lor; şi prin cuvinte bune şi prin cuvântare de bine, 
înșală inimile celor proşti. Că ascultarea voastră la toţi a ajuns. 
Și mă bucur drept aceea de voi; și voiesc să fiţi înţelepţi spre bine, 
și proști spre rău. lar Dumnezeul păcii să zdrobească pre satana 
sub picioarele voastre curând. Darul Domnului nostru lisus 
Hristos cu voi! 


Aliluia (de trei ori) 
EVANGHELIA (cap. 78, stih.: 10-18) 
Din sfânta Evanghelie de la Matei citire! 


Zis-a Domnul: Căutaţi să nu defăimaţi pre vreunul dintr- 
acești mai mici; că zic vouă: că Îngerii lor în ceruri pururea văd 
faţa Tatălui meu, care este în ceruri. Că au venit Fiul Omului să 
mântuiască pre cel pierdut. Ce vi se pare vouă? De va avea un om 
o sută de oi şi se va rătăci una dintr-însele, au nu lasă pre cele 
nouăzeci și nouă în munți, și mergând caută pre cea rătăcită? Și 
de i se va întâmpla să o găsească pre ea, amin grăiesc vouă, că se 
bucură de dânsa mai vârtos decât de cele nouăzeci și nouă, ce nu 
s-au rătăcit. Aşa nu este voia înaintea Tatălui vostru celui din 
ceruri, ca să piară unul dintr-acești mici. Și de îţi va greși ţie 
fratele tău, mergi şi-l mustră pre dânsul între tine şi între el sin- 
gur; deci, de te va asculta, ai dobândit pre fratele tău. Iar de nu 
te va asculta, mai ia împre- ună cu tine încă pre unul sau doi, ca 
prin gura a două sau a trei mărturii să stea tot graiul. Iar de nu- 
i va asculta pre ei, spune-l soborului; şi de nu va asculta nici de 
sobor, să-ţi fie ţie ca un păgân şi vameș. Amin grăiesc vouă: 
oricâte veţi lega pre pământ, vor fi legate în cer; şi oricâte veţi 
dezlega pre pământ, vor fi dezlegate în cer. 


Slavă Ţie Doamne, slavă Ţie! 

Apoi ectenia: 


Miluiește-ne Dumnezeule după mare mila Ta, rugămu-ne 
Ţie auzi-ne și ne miluiește. 

Încă ne rugăm pentru Înalt Preasfinţitul Arhiepiscopul și 
Mitropolitul nostru sau Episcopul nostru (N), pentru cinstita 
preoţime și întru Hristos diaconime, pentru tot clerul și poporul, 
milostive Doamne, auzi-ne şi ne miluiește. 


Cela ce nu voiești moartea păcătoşilor, ci aștepți 
întoarcerea și pocăinţa lor, întoarce-i pe toţi cei rătăciţi la Sfânta 
Ta Biserică, rugămu-ne ie, Milostive Doamne, auzi-ne și ne 
miluieşte. 


Cel ce ai zidit această lume spre slava Ta, fă ca și cei ce se 
împotrivesc cuvântului Tău să se întoarcă şi împreună cu toţi 
credincioşii, cu credinţă adevărată şi bine cuvântare, pe Tine, 
Dumnezeul nostru, să Te proslăvească, rugămu-ne Lie, 
Atotputernice Făcătorule, auzi-ne şi ne miluiește ! 


Cel ce ne-ai dat nouă porunca Ta ca să Te iubim pe Tine, 
Dumnezeul nostru, și pe aproapele nostru, fă ca mâniile, 
dușmăniile, supărările, camăta, încălcările de jurământ și alte 
fărădelegi să se stingă, iar dragostea adevărată să împărăţească 
în inimile noastre, rugămu-ne Ţie, Mântuitorul nostru, auzi-ne și 
cu milostivire ne miluiește. 


Ecfonis: Auzi-ne pe noi Dumnezeule Mântuitorul nostru, 
nădejdea tuturor marginilor pământului şi a celor ce sunt pe 
mare departe și, milostive Stăpâne, milostiv fii pentru păcatele 
noastre și ne miluiește pe noi. Că milostiv și iubitor de oameni 
Dumnezeu ești şi Ţie slavă înălțăm: Tatălui și Fiului şi Sfântului 
Duh, acum şi pururea și în vecii vecilor. 


Strana: Amin. Diaconul: Domnului să ne rugăm. Strana: Doamne, 
miluiește. Și cel mai mare, citește următoarea rugăciune: 


Dumnezeule preaînalte şi Ziditorule a toată făptura, Cela 
ce umpli toate cu slava Ta și pe toate le ţii cu puterea Ta, Ţie, 

Izvorului a toate darurile Domnului nostru aducem mulțumire 
noi, nevrednicii, că nu Te întorci de la noi pentru fărădelegile 
noastre, ci ne arvunești pe noi cu îndurările Tale. Tu spre 
mântuirea noastră ai trimis pe Unul născut Fiul Tău și ai bin- 
evestit nemăsurata Ta pogorâre către neamul omenesc: că cu 
vrere nu voiești moartea păcătosului, și aștepți să ne întoarcem la 
Tine și să fim mântuiţi: Tu, pogorând spre neputinţa firii noas- 
tre, ne întărești pe noi cu Atotputernicul Har al Sfântului Tău 
Duh, ne mângâi cu mântuitoarea credinţă și cu nădejdea 
desăvârșită a veşnicilor bunătăţi și povăţuindu-i pe aleşii Tăi în 
Sionul cel de sus, ca pe lumina ochiului îi păzeşti. 


Mărturisim Doamne, marea şi neajunsa Ta iubire de 
oameni și milostivire. Dar văzînd alunecările multora, cu osârdie 
Te rugăm, Atotbunule Doamne: caută la Biserica Ta și vezi că 
deşi de am primit cu bucurie bunăvestirea Ta, dar spinii 
deşertăciunii şi ai patimilor o fac pe dânsa puţin-roditoare, iar în 
alţii şi fără de rod, şi, înmulţindu-se fărădelegile unii prin 
eresuri, alţii prin dezbinare se împotrivesc adevărului Tău 
evanghelicesc, se îndepărtează de moștenirea Ta, se leapădă de 
Harul Tău și se răpun spre judecata preasfântului Tău Cuvânt. 
Preamilostive şi Atotputernice, nu Te mânia până în sfârșit, 
Doamne! Fii milostiv, Te roagă Biserica Ta, știindu-Te pe Tine 
ocârmuitorul şi săvârșitorul mântuirii noastre, Lisuse Hristoase, 
fii nouă milostiv, întărește-ne pe noi cu puterea Ta în Dreapta 
Credinţă, luminează ochii celor ce rătăcesc cu lumina Ta dum- 
nezeiască, ca să înțeleagă adevărul Tău: înmoaie înăsprirea lor și 
deschide-le auzul, ca să audă glasul Tău şi să se întoarcă către 
Tine, Mântuitorul nostru. Îndreptează, Doamne, fărădelegile lor 
și viaţa lor străină de buna cuviinţă creştinească fă ca toţi întru 
sfinţenie şi fără de prihană să vieţuim, și aşa mântuitoarea 
credinţă să se înrădăcineze și purtătoare de rod în inimile noas- 
tre să fie. Nu întoarce faţa Ta de la noi, Doamne, dă-ne nouă 
bucuria mântuirii Tale dă Doamne și păstorilor Bisericii Tale 
râvnă sfântă, și cu duhul Evangheliei dospeşte grija lor pentru 

mântuirea și întoarcerea celor rătăciţi. Ca așa fiind toţi povăţuiţi, 
să ajungem unde este credinţa desăvârșită, împlinirea nădejdii și 
dragostea adevărată și acolo cu preacinstitele cete ale puterilor 
cerești să Te preaslăvim pe Tine, Domnul nostru, pe Tatăl, şi pe 
Fiul şi pe Sfântul Duh, în vecii vecilor. Amin. 


Apoi se cântă de trei ori pe glasul al 7-lea: 


Cine este mare ca Dumnezeul nostru? Tu ești Dumnezeu 
Carele faci minuni! 


Ziua Ortodoxiei prăznuind, o, neam drept-slăvitor! Să-L 
slăvim cel mai mult pe Pricinuitorul tuturor bunătăţilor, pe 
Dumnezeu, Carele este binecuvântat întru toţi vecii. Acesta este 
Dumnezeul nostru, Carele rânduiește și întărește moștenirea Sa 
iubită Sfânta Biserică, pe strămoşii care au căzut prin călcarea 
poruncii mîngiindu-i cu cuvântul Său nemincinos, a cărei temelie 
a pus-o încă în rai. Acesta este Dumnezeul nostru, Carele 
povăţuindu-ne către acea făgăduință mântuitoare, nu fără de 
mărturii Sieşi o lasă, ci vrând să se săvârșească mântuirea, vestit- 
a mai înainte întâi prin strămoși şi prooroci, în multe chipuri 
arătând-o. Acesta este Dumnezeul nostru, Care de multe ori și în 
multe feluri a grăit părinţilor prin prooroci, în zilele din urmă a 
grăit nouă prin Fiul, Care şi veacurile Le-a făcut, vestindu-ne 
bunăvoința Tatălui pentru noi, ne-a deschis tainele cereşti, ne-a 
încredinţat cu puterea Sfântului Duh despre adevărul bunei 
vestiri, a trimis pe apostoli în toată lumea ca să propovăduiască 
Evanghelia Împărăției, a întărit-o pe aceasta cu multe puteri şi 
minuni. Acestei descoperiri mântuitoare urmând, de această 
veste bună ţinându-ne, 


Aici clerul împreună cu norodul binecredincios mărturiseşte cu glas biruitor: 


Cred întru Unul Dumnezeu, Tatăl Atotţiitorul, Făcătorul 
cerului și al pământului, văzutelor tuturor și nevăzutelor. Și 
întru Unul Domn lisus Hristos, Fiul lui Dumnezeu, Unul-Născut, 
Care din Tatăl S-a născut mai înainte de toţi vecii. Lumină din 
Lumină, Dumnezeu adevărat din Dumnezeu adevărat, născut, 


O 6520652 OSD OG 0652 OGSD OGS ED 0652 OGSD 06522 O 
Il 


R | 


LO) 


S2Z 


0652 06520652 0652 OGSD OGSD OGSD 0652 0652 0652 0652 OGSD OGSD OGSD 0652 


ŞSeZ 


(0) 


/ 


d 


e em em me PS E.) 


Ț) 


O OVASIOOVASOO VASCO SSDO C7SS9O CASIO O75SIO VASDO VADO VAS O 


nu făcut, Cel de o fiinţă cu Tatăl, prin Care toate s-au făcut. Care 
pentru noi oamenii și pentru a noastră mântuire S-a pogorât din 
cer și S-a întrupat de la Duhul Sfânt şi din Maria Fecioara şi S-a 
făcut om. Și S-a răstignit pentru noi în zilele lui Pilat din Pont, a 
pătimit și S-a îngropat. Și a înviat a treia zi după Scripturi. Și S- 
a suit la ceruri și şade de-a dreapta Tatălui. Și iarăși va să vie cu 
slavă să judece viii şi morţii, a Cărui împărăție nu va avea sfârşit. 
Și întru Duhul Sfânt, Domnul de viaţă Făcătorul, Care din Tatăl 
purcede, Cel ce împreună cu Tatăl şi cu Fiul este închinat și 
slăvit, Care a grăit prin prooroci. Întru una, sfântă și sobor- 
nicească și apostolească Biserică. Mărturisesc un Botez întru 
iertarea păcatelor. Aștept învierea morţilor. Și viaţa veacului ce 
va să vie. Amin. 


Apoi cu glas înalt diaconul rostește: 
Aceasta este credinţa apostolească! 
Aceasta este credinţa strămoșească! 
Aceasta este credinţa dreptslăvitoare! 


Această credinţă lumea a întărit! 


Incă și soboarele sfinţilor părinţi și predaniile şi scrierile 
lor împreună-glăsuitoare cu Dumnezeiasca descoperire, le prim- 
im și le întărim. 


Chiar dacă și acestei pronii a Domnului pentru noi și 
mântuitoarei descoperiri duşmanii Ortodoxiei i se împotrivesc, 
pomeni-va atunci Domnul ocara robilor Săi: slava hulitorilor o a 
ocărât-o și pe cei îndrăzneţi și vrăjmași Dreptei Credinţe fricoși 
și grabnici la fugă i-a arătat. Precum pe cei care îşi cucernicesc a 
lor minte întru ascultarea Dumnezeieștii descoperiri și care s-au 
nevoit pentru aceasta, îi fericim și îi lăudăm; iar pe cei care se 
împotrivesc acestui adevăr și care nu s-au pocăit Domnului, 
Carele așteaptă întoarcerea şi pocăinţa lor, urmând Sfintei 
Scripturi și Predaniei Bisericii dintru început ţinându-ne, îi 
lepădăm şi îi dăm Anatemei. 

De aceea într-un glas zicem: 


1. Celor ce mărturisesc întruparea Cuvântului prin 
cuvinte, cu gura, în inimă și minte, în scris și în icoane: 


Veşnică să le fie pomenirea! 


2. Acelora ce cunosc deosebirea după firi ale unuia și 
aceluiaşi ipostas al lui Hristos şi Îi recunosc însuşiri atât create 
cât şi necreate, văzute și nevăzute, ca pătimitor şi nepătimitor, 
mărginit şi nemărginit cei ce atribuie naturii dumnezeiești cele 
necreate, iar naturii omenești celelalte însușiri, printre care și 
mărginirea, și proclamă aceasta atât în vorbă cât şi în icoane: 


Veșnică să le fie pomenirea! 


3. Acelora care crezând și mărturisind, propovăduiesc 
cuvintele Evangheliei în scrieri, în fapte şi în forme, și adună 
acestea într-o singură datorie ce cuprinde atât propovăduirea 
prin cuvinte, şi întărire sigură a adevărului prin icoane: 


Veșnică să le fie pomenirea! 


4. Acelora care își sfinţesc buzele prin cuvânt, și celor ce se 
sfinţesc prin auzirea acestor cuvinte, cunoscând și propovăduind, 
ca și ochii celor ce se sfinţesc prin sfintele icoane, conducând astfel 
mintea către cunoașterea de Dumnezeu, ca şi prin bisericile 
sfinţite, sfintele vase şi alte sfinte comori: 


Veșnică să le fie pomenirea! 


5. Acelora ce cunosc faptul că toiagul și tablele, chivotul şi 
candela, năstrapa și altarul înfățișau și prefigurau pe Prea Sfânta 
Fecioara Maria, Maica Domnului și de asemenea că aceste lucruri 
o prefigurau, iar ea nu s-a prefăcut în ele, căci era fecioară și 
după naștere a rămas fecioară, şi prin urmare Fecioara trebuie 
să fie înfățișată în icoane și nu preînchipuită în chipuri (tipuri): 


Veşnică să le fie pomenirea! 

6. Acelora ce cunosc, primesc și cred în vedeniile proorocești, 
cărora însuşi Dumnezeu le-a dat formă şi chip, pe care corul 
proorocilor le aduc și le tâlcuiesc și care, întăriţi de predania 
scrisă și nescrisă a Apostolilor, următori Părinților, înfăţişează 
cele sfinte în icoane şi le cinstesc: 


Veșnică să le fie pomenirea! 


7. Proorocului Moise, şi tuturor proorocilor şi drepţilor 
din vechiul testament care au proorocit despre întruparea, 
nașterea, răstignirea, învierea şi înăţarea Mântuitorului lisus 
Hristos: 


Veșnică să le fie pomenirea! 


8. Gherman, Tarasie, Nichifor şi Metodie, Fotie adevărații 
mărturisitori şi arhierei ai lui Dumnezeu, și toţi patriarhii, 
arhiereii, cuvioșii, stareţii, mucenicii, împărații sfinţi și pe toţi 
care au propovăduit ortodoxia, îi lăudăm ca pe niște fraţi și ca pe 
cei ce dorim să îi avem ca pe părinţii noștri, spre slava și cinstea 
adevăratei credinţe pentru care au luptat ei, şi grăim: 


Veşnică să le fie pomenirea! 


Așa cum au văzut proorocii, cum au propovăduit 
Apostolii, cum a primit Biserica, cum au dogmatisit învățătorii, 
cum înţelege împreună cu ei lumea locuită «oikumene», cum 
luminează harul, cum lămurește adevărul, cum a fost erezia izgo- 
nită, cum ne întărește înţelepciunea să proclamăm, cum a ade- 
verit Hristos, tot aşa gândim și noi, vorbim, propovăduim, ÎI 
slăvim pe Hristos ca pe adevăratul Dumnezeu, și pe sfinţii Săi, în 
cuvinte, în scrieri, în gânduri, în jertfe, în biserici, în icoane, slu- 
jind şi preaînălţându-L pe Unul Dumnezeu și Domn, şi cinstindu-i 
pe sfinţi din pricina Domnului lor ca pe cei ce sunt aproape de EI 
și îi slujesc, și le dăm cinstirea cuvenită. 


Aceste binecuvântări au ajuns până la noi, ca de la părinţi 
la fiii ce sunt râvnitori pentru credinţa lor, iar blestemele îi covârşesc 

pe ucigașii de părinţi, care dispreţuiesc poruncile Stăpânului. De 
aceea, noi, în comuniunea evlaviei, le aruncăm obştește blestemul 
pe care și l-au atras asupra lor. 


1. Celor care tăgăduiesc fiinţarea lui Dumnezeu și spun că 
această lume de la sine s-a făcut şi toate cele dintr-însa fără 
Pronia lui Dumnezeu și din întâmplare se fac: cum ar fi 
evoluționismul, precum că omul se trage din maimuţă sau alte 
ideologii străine celei creaţioniste: Anatema. 


Poporul: Anatema! 


2. Celor ce nebunește grăiesc că nu a trebuit pentru 
mântuirea noastră și spre curățirea păcatelor noastre să vină în 
lume Fiul lui Dumnezeu în trup și să primească patimă de 
bunăvoie, moarte şi înviere: Anatema! 


Poporul: Anatema! 


3. Celor care nu cred şi nu mărturisesc că într-un singur 
ipostas al persoanei Mântuitorului lisus Hristos sânt două firi, 
omenească şi dumnezeiască, neamestecate, neschimbate, 
neîmpărţite și nedespărţite precum monofizismul: Anatema! 


Poporul: Anatema! 


4. Celor care îndrăznesc să grăiască că Preacurata 
Fecioara Maria Născătoarea de Dumnezeu nu a fost înainte de 
naștere, la naştere și după naştere Fecioară: Anatema! 


Poporul: Anatema! 

5. Celor care nu cred că Duhul Sfânt i-a înţelepţit pe prooro- 
ci şi apostoli și printr-înșii ne-a vestit nouă calea adevărată spre 
pocăință şi a întărit aceasta cu minuni, și Carele acum în inimile 
drepteredincioşilor creștini vieţuiește și îi povăţuieşte la orice 
adevăr: Anatema! 


Poporul: Anatema! 

6. Celor care nu primesc harul izbăvirii propovăduit în 
Sfânta Evanghelie ca singurul mijloc de curăţire, luminare și 
desăvârșire înaintea lui Dumnezeu: Anatema! 


Poporul: Anatema! 


7. Celor care cred în REÎNCARNARE și tăgăduiesc 
nemurirea sufletului, sfârșitul veacului, judecata ce va să fie și 
răsplata veşnică pentru faptele bune în ceruri, iar pentru păcate 
osândire: Anatema! 


Poporul: Anatema! 


8. Celor care cutează a strecura în Simbolul Credinței o a 
doua purcedere, și din Fiul, a dumnezeirii Duhului Sfânt, 
arătând prin aceasta două cauze în unitatea fiinţială a Treimii, 
precum erezia Filioque: Anatema! 


Poporul: Anatema! 


9. Celor ce stăruie în erezia iconoclastă și hulesc sfintele 
icoane pe care Sfânta Biserică le primeşte spre amintirea 
lucrărilor lui Dumnezeu şi a bineplăcuţilor Lui, spre trezirea 
evlaviei celor ce le privesc pe ele și a dorinţei de a urma sfinţilor, 
și celor care le numesc pe acestea idoli: Anatema! 


Poporul: Anatema! 


10. Celor care tăgăduiesc vreuna din cele șapte Sfinte 
Taine ale bisericii lui Hristos: botezul, mirungerea, pocăința, 
Sfânta Împărtăîanie, preoţia (hirotonia), cununia şi Sfântul 
Maslu: Anatema! 


Poporul: Anatema! 


11. Celor care tăgăduiesc cele şapte sfinte soboare ecumenice 
și sfintele soboare locale ale sfinţilor părinţi și predaniile lor care 
sunt într-un duh glăsuitoare cu Dumnezeiasca descoperire, și de 
sfânta Biserică cea una drepislăvitoare și sobornicească cu 
binecuvântare păstrate: Anatema! 


Poporul: Anatema! 

12. Celor care predică sau contribuie direct sau indirect la 
promovarea pan-ereziei Ecumenismului, adică la crearea unei 
baze care să cuprindă toate dogmele şi religiile, în care adevărul 
relevat va fi complet relativizat şi pus la același nivel cu orce 
înșelăciune și concepţie omenească şi drăcească și care cultivă 
așa-numitele teorii: a mădularelor bolnave, a celor două biseri- 
ci surori, a celor doi plămâni ai bisericii (Catolicismul și 
Ortodoxia), precum si teoria ramurilor în conformitate cu care 
diferitele confensiuni ar fi ramuri ale aceluiaș copac al Bisericii, 
iar fiecare ramură deţine o parte a adevărului și așa împreună 
alcătuiesc totalitatea Bisericii: Anatema! 


Poporul: Anatema! 


13. Celor care menţin ideologia serghianismului care a 
subjugat și subjugă biserica lui Hristos sistemului ateu comunist 
și încalcă sfintele canoane, tradiţia patristică și dumnezeieștile 
dogme, și distrugând întreaga creștinătate, cred că salvează bis- 
erica lui Hristos: Anatema! 


Poporul: Anatema! 


14. Tuturor ideologiilor care luptă împotriva adevăratei 
biserici ortodoxe prin care vine mântuirea omului, precum: new- 
age, yoga, teosofia, spiritismul, vrăjitoria, francmasoneria, 
ocultismul, satanismul care prin ecumenism pregătesc venirea 
lui Antihrist: Anatema! 


Poporul: Anatema! 

15. Fiecărei inovaţii şi acţiuni potrivnice Predaniei 
Bisericii și învăţăturii lăsate de către sfinţii Părinţi: mediatizarea 
și legiferarea imoralităţii Sodomei și Gomorei, precum și sinu- 
ciderea conştientă discret numită eutanasie: Anatema! 

Poporul: Anatema! 


Iar celor care se nevoiesc pentru Ortodoxie în cuvânt, 
scrieri, învățături, suferinţe și viaţă bineplăcută lui Dumnezeu, 
ca unor apărători şi lucrători ai dreptei credinţe, împreună cu 
Biserica lui Hristos, săvârşind pomenirea de peste an, strigăm: 

Sfinte binecredinciosule și întocmai cu apostolii împărat 
Constantin şi maica ta Elena, dreptslăvitorilor împărați ai 
Răsăritului Creștinesc: Teodosie, Iustinian și ceilalți drept-cred- 
incioși împărați şi împărătese ale Împărăției Creșştinătăţii 
Răsăritului, rugaţi-vă lui Dumnezeu să ne lumineze calea în 
această lume plină de deșertăciuni cu viaţa voastră pilduitoare 
de slujitori ai lui Dumnezeu cu osârdia voastră dregătorească de 


mare folos pentru întărirea Bisericii lui Hristos! 


Sfinte Nicodim de la Tismana, sfinte Paisie de la Neamţ, sfinte 
patriarh Nifon al Constantinopolului, sfinte ierarh Ghelasie de la 
Râmeţ, Sfinte Ioan Iacob din pustia Hozevei, Sfinte Ioane Maxi- 
movici și Sfinte Glicherie de la Slătioara rugaţi-vă lui Dumnezeu 
cel Unul în Treime să ne ferească de nenumăratele și feluritele 
ispite ale vremurilor de astăzi care se abat peste noi, nevrednici 
de a ne numi creștini ai vremurilor de pe urmă, din pricina 
puţinătăţii noastre duhovnicești şi asupra bunelor rânduieli ale 
vieţii creștinești în Una, Sfântă, Sobornicească și Apostolească 
Biserică a lui Hristos! 


Dreptslăvitoarea Biserică a lui Hristos, cu slavă aducîndu-și 
aminte de cei ce s-au nevoit în evlavie și aceasta spre urmare 
arătând tuturor fiilor ei, dreptslăvitorilor creștini, asemenea are 
datoria să laude nevoinţele acestora care prin mântuitoarea 
credinţă şi faptele bune, pregătindu-se de fericirea veşnică, 
întăresc Ortodoxia. 


Apoi cel mai mare rostește: 
Tuturor sfinţiţilor Arhierei ortodocși dreptslăvitori, mulţi 
ani trăiască (de trei ori). 


Înalt Preasfinţiei Sale, Mitropolitul (sau episcopul) (N), mulţi 
ani trăiască (de trei ori). 

Preasfinţiţilor mitropoliți ortodocși, arhiepiscopi și epis- 
copi și la tot clerul bisericesc, mulți ani trăiască (de tei ori). 

Preasfânta Treime, pe aceștia îi preaslăveşte și îi întărește 
până la sfârşit în dreapta credinţă. Prin disputele, luptele și 
învăţăturile lor pentru adevărata credinţă până la moarte, cerem 
lui Dumnezeu ca să ne călăuzească și să ne întărească până la 
sfârșit și să ne rugăm ca să fim arătaţi ca următori a vieţii lor 
insuflate de Dumnezeu. 


Iar pe răzvrătiţii și hulitorii dreptslăvitoarei credinţe și ai 
Bisericii Tale Hristoase Dumnezeul nostru și pe cei care nu sunt 
în supunerea ei, întoarce-i și fă ca să vină la cunoștința 
adevărului Tău veşnic, pentru rugăciunile Preasfintei Stăpânei 
noastre Născătoarea de Dumnezeu și pururea Fecioara Maria a 
dumnezeieştilor îngeri şi ale tuturor sfinţilor. Amin! 


După această rugăciune, cel mai mare zice: 


Pre Tine Dumnezeule, Te lăudăm, pre Tine, Doamne, Te 
mărturisim, pre Tine, preaveşnicule Părinte, tot pământul Te 
slăveşte. Ţie toţi îngerii, Ţie cerurile și toate puterile, Ţie Heru- 
vimii şi Serafimii cu neîncetate glasuri Îţi strigă: Sfânt, Sfânt, 
Sfânt Domnul Dumnezeu Savaot, plin este cerul și pământul de 
mărirea slavei Tale. Pre Tine Te laudă preaslăvita ceată a apos- 
tolilor, pre Tine Te lăudă mulţimea proorocilor, pre Tine Te 
laudă prealuminata oaste a mucenicilor, pre Tine în toată lumea 
Te mărturisește sfânta Biserică, pre Părintele slăvirii celei nea- 
junse, pre Cel închinat Unul-Născut Fiul Tău și pre Sfântul 
Mângâietorul Duh. Tu eşti Împăratul slavei Hristoase, Tu ești al 
Părintelui pururea fiitor Fiu. Tu spre izbăvirea omului, luând fire 
de om, nu Te-ai îngreţoşat de pântecele Fecioarei, Tu, stricând 
boldul morţii, ai deschis credincioşilor cereasca împărăție. Tu 
de-a dreapta lui Dumnezeu șezi întru slava Părintelui și credem 
că vei veni Judecător. Pre Tine dar, Te rugăm, ajută robilor Tăi, 
pre care i-ai mântuit cu cinstitul Tău Sânge. Învredniceşte-i a 
împărăţi împreună cu sfinţii Tăi întru veșnica Ta slavă. Mântuiește, 
Doamne, poporul Tău și binecuvântează moștenirea Ta, 
îndreptează-i și îi înalţă pre dânșii în veci. În toate zilele Te vom 

binecuvânta pe Tine și vom lăuda numele Tău în veac și în veac- 
ul veacului. Învredniceşte-ne, Doamne, în ziua aceasta fără de 
păcat să ne păzim noi. Miluiește-ne pe noi, Doamne, miluiește-ne 
pe noi. Fie mila Ta, Doamne, spre noi, precum am nădăjduit 
întru Tine. Spre Tine, Doamne, am nădăjduit, să nu ne rușinăm 
în veci. Amin. 


Apoi strana cântă troparul praznicului: 


Preacuratului Tău chip ne închinăm, Bunule, cerând iertare 
de greșalele noastre, Hristoase Dumnezeule; că de voie ai binevoit 
a Te sui cu trupul pe cruce, ca să izbăveșşti din robia vrăjmașului 
pe cei pe care i-ai zidit. Pentru aceasta cu mulțumire strigăm ie: 
toate le-ai umplut de bucurie, Mântuitorul nostru, Cel ce ai venit 
să mântuiești lumea. 


Și se cântă imnul sfântului Ambrosie al Mediolanului, iar în timpul aces- 
tei cântări arhiereul sau stareţul, împreună cu toată sfinţita adunare, sărută sfin- 
tele icoane de pe analoguri. După această rugăciune, cel mai mare zice: 


Preotul: Slavă Ţie Hristoase Dumnezeule, nădejdea noastră, 
slavă ie! 


Strana: Slavă... Și acum... Doamne miluiește (de 3 ori), Intru numele 
Domnului, părinte, binecuvintează! și apolisul: 


Cel ce a înviat din morţi, Hristos, adevăratul Dumnezeul 
nostru, pentru rugăciunile prea Curatei Maicii Sale, ale prea 
cuvioşilor şi de Dumnezeu purtătorilor părinţilor noștri şi ale 
tuturor sfinţilor, să ne miluiască şi să ne mântuiască pe noi ca un 
bun şi de oameni iubitor! 


Strana: Amin! 

